****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-8/2024

29.11.2024.године

В Л А С О Т И Н Ц Е

 На основу члана 2. став 3. тачка 1) и члана 4. став 3. Закона о комуналним делатностима ("Службени гласник РС", бр. 88/11, 104/16 и 95/18), члана 20. став 1. тачка 2) и члана 32. став 1. тачка 6) Закона о локалној самоуправи ("Службени гласник РС", број 129/07, 83/14 и 101/16, 47/18, 111/21 - др. закон), и члана 40. став 1. тачка 6) Статута општине Власотинце ("Службени гласник града Лесковца", број 6/2019), Скупштина општине Власотинце, на седници одржаној **29.11.2024.** године, донела је

**ОДЛУКУ**

**О ИЗМЕНИ И ДОПУНИ ОДЛУКЕ О СНАБДЕВАЊУ ВОДОМ ЗА ПИЋЕ**

У Одлуци о снабдевању водом за пиће („Сл.гласник града Лесковца“, број 6/2023) врши се следећа измена и допуна:

**Члан 1.**

У члану 12. Одлуке изa става 10. додаје став 11. који гласи :

 **“**У случају да је шахт изграђен више од 2 (два) метра иза регулационе линије, трошкове санације квара на делу водоводне мреже до водмера а коју одржава предузеће сноси корисник.”.

**Члан 2.**

Члан 42.Одлуке мења се тако да сада гласи:

Услови за привремено и трајно отказивање коришћења воде

„Kоришћење воде може да се откаже трајно или привремено, уколико за то постоје техничке могућности а да се при том не ремети снабдевање других корисника.

Трајно отказивање коришћења воде ће се вршити у случају да је објекат предвиђен за рушење, односно у другим оправданим случајевима.

Трајно отказивање коришћења воде се искључиво врши на месту прикључења.

Привремено отказивање коришћења воде ће се вршити у случају да се објекат неће користити најмање 30 дана.

Привремено отказивање коришћења воде се врши у шахти корисника, демонтажом водомера и стављањем пломбе на првом вентилу.

Захтев за трајним или привременим отказивањем коришћења воде доставља корисник - власник водоводног прикључка у писаној форми.

Пре подношења Захтева за трајним или привременим отказивањем коришћења воде, корисник је у обавези да измири све обавезе према предузећу.

Предузеће је дужно да трајно, или привремено откаже коришћење воде кориснику, најкасније до 5 радних дана од дана подношења захтева.

Трошкове искључења сноси подносилац захтева у складу са важећим ценовником предузећа“.

**Члан 3.**

 У члану 46. Одлуке иза става 5, додаје се став 6. који гласи:

 **„**У случају знатно повећане потрошње воде, до које је дошло отицањем воде услед квара на делу мреже коју одржава корисник, а који је поступао као савестан корисник, исти је дужан платити вредност за 50% утрошене воде.”

**Члан 4.**

 У члану 66. ст.1.Одлуке на крају става, иза речи “ове одлуке“ брише се реч - “Провери”.

**Члан 5.**

 У члану 67.ст.3.Одлуке иза речи „из члана 37.ст.4“ бришу се речи „члана 42“.

**Члан 6.**

 У члану 68.ст.2. Одлуке иза речи „из члана 37.ст.4“ бришу се речи „члана 42.ст.2.и 3.“.

**Члан 7.**

 У члану 69.ст.2.Одлуке иза речи „члана 41“ бришу се речи „члана 42.“.

**Члан 8.**

У осталом делу Одлука о снабдевању водом за пиће („Сл.гласник града Лесковца“, број 6/2023) остаје непромењена.

**Члан 9.**

Ова Одлука ступа на снагу осмог дана од дана објављивања у „Службеном гласнику града Лесковца".

 **СКУПШТИНА ОПШТИНЕ ВЛАСОТИНЦЕ, дана 29.11.2024.године, 01 број 06-108-8/2024.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**